b'\n_START_ARTICLE_\nZlatolasi troj\xc4\x8dki\n_START_SECTION_\nVsebina\n_START_PARAGRAPH_\n\xc5\xbdivel je grof, ki se je \xc5\xa1el \xc5\xbeenit v mesto. Tam se mu tri mlade deklice ponudijo za \xc5\xbeeno in tako grof izbere najmlaj\xc5\xa1o, ker mu je obljubila tri otroke z zlatimi lasmi. Kmalu po poroki je grof od\xc5\xa1el v vojsko. Med tem mu je mlada grofica rodila troj\xc4\x8dke, dva de\xc4\x8dka in deklico, ki so vsi imeli zlate lase. Grofova mati pa ni marala mlade grofice zato je sinu pisala v vojsko, da mu je \xc5\xbeena rodila tri pse. Grof ji odpi\xc5\xa1e da naj jih vseeno redijo dokler on ne pride nazaj domov. Mati pa je to pismo spremenila in napisala naj vse \xc5\xa1tiri pomorijo. Tako so mlado grofico \xc5\xbeivo zazidali pod lijak, troj\xc4\x8dke pa je dala v \xc5\xa1katlo ter na reko. \xc5\xa0katla je priplula do mlinarja, ki jih je vzel za svoje. Z njimi je tudi slu\xc5\xbeil, saj je prodajal njihove zlate lase. Ko so troj\xc4\x8dki zrasli in ker jih pravi mlinarjevi otroci niso marali so od\xc5\xa1li, vzeli nekaj denarja, ki jim ga je ponudil mlinar ter se preselili v stanovanje nasproti o\xc4\x8detovega gradu. Deklica je zrasla v prelepo dekle, ki si je vsak dan pri oknu raz\xc4\x8desavala svoje lase. To je opazil stari grof in takoj povedal svoji \xc5\xbeeni. Stare grofica pa je bila jezna na to lepo dekle ter mu naro\xc4\x8dila naj pojde do nje ter ji re\xc4\x8de, da bi bila \xc5\xa1e lep\xc5\xa1a, \xc4\x8de bi imela zlato jabolko. Ker je bila zlatolaska zaradi tega zelo \xc5\xbealostna sta se brata odlo\xc4\x8dila da najdeta to jabolko. Tako sta od\xc5\xa1la v gozd in pri stra\xc5\xa1ni ka\xc4\x8di z zvija\xc4\x8do dobila jabolko. Tako je zlatolaska naprej raz\xc4\x8desavala svoje lase ob oknu z zlatim jabolkom ob sebi. To zopet grof pove svoji \xc5\xbeeni, ki se ne da, in mu uka\xc5\xbee naj ji re\xc4\x8de da bi bila \xc5\xa1e lep\xc5\xa1a \xc4\x8de bi imela pti\xc4\x8da, ki sam govori. Brata sta zopet \xc5\xbeelela potola\xc5\xbeiti sestrico in tako sta \xc5\xa1la \xc5\xa1e drugi\xc4\x8d po svetu. Z zvija\xc4\x8do sta ulovila tudi pti\xc4\x8da in ga vsa vesela prinesla svoji sestrici. Grof zopet vse skupaj razlo\xc5\xbei grofici, ki mu pravi, da bi bila najkrasnej\xc5\xa1a, \xc4\x8de bi imela vodo, ki sama ple\xc5\xa1e. Bratoma je tokrat pomagal pti\xc4\x8d, ki jima pove naj jo gresta iskat na goro, kjer sta njega na\xc5\xa1la. Sestra je bila zelo vesela da je sedaj imela vse kar je stara grofica zahtevala. Naslednji dan je grof pri\xc5\xa1el povabit zlatolase troj\xc4\x8dke na kosilo. Zlatolaska je vzela s seboj tudi jabolko, pti\xc4\x8da ter vodo, ki sama ple\xc5\xa1e. Ob kosilu je pti\xc4\x8d za\xc4\x8del pripovedovati zgodbo o troj\xc4\x8dkih, ter o hudobiji stare grofice. O\xc4\x8de troj\xc4\x8dkov ter sin te stare grofice je bil presre\xc4\x8den svojih otrok. Nato so dvignili lijak pod katerim je bila \xc5\xbeiva zazidana njihova mati. Vpra\xc5\xa1ali so jo kak\xc5\xa1no kazen \xc5\xbeeli za svojo ta\xc5\xa1\xc4\x8do. Rekla jim je naj ji sodijo sami, saj ji ona odpu\xc5\xa1\xc4\x8da, nato pa je umrla. Zato ji je sodil pti\xc4\x8d ter jim naro\xc4\x8dil naj jo dajo v sod poln dolgih \xc5\xbeebljev ter naj jo zakotalijo po gori, kjer so na\xc5\xa1li njega. Storili so kakor jim je rekel pti\xc4\x8d, ter \xc5\xa1e dolgo \xc5\xbeiveli skupaj sre\xc4\x8dno in veselo.\n_START_SECTION_\nLiki\n_START_PARAGRAPH_\nGlavni liki_NEWLINE_Zlatolasi troj\xc4\x8dki, dva de\xc4\x8dka in deklica, ki jih ob rojstvu stara mati da v \xc5\xa1katlo ter jih polo\xc5\xbei na reko. To stori, ker \xc5\xa1e ni \xc5\xbeelela biti stara mati, saj se je \xc5\xa1e vedno imela za mlado. Imeli so veliko sre\xc4\x8do da so pripluli do dobrega mlinarja, ki jih sprejme za svoje otroke in jih redi kot bi bili njegovi. Ko sta de\xc4\x8dka zrasla v krepka in zala mladeni\xc4\x8da, deklica pa je postala prekrasno dekle so od\xc5\xa1li od mlinarja saj jih tam njegovi otroci niso preve\xc4\x8d marali. Govorili so jim da niso njihovi, in tako so u\xc5\xbealjeni zlatola\xc5\xa1\xc4\x8dki raj\xc5\xa1i od\xc5\xa1li ter si poiskali svoj dom. Ravnali so zelo pogumno, saj \xc4\x8de ne bi od\xc5\xa1li se gotovo ne bi preselili tako blizu svojega doma. Bili pa so tudi pametni saj so raj\xc5\xa1i kot da bi se prepirali od\xc5\xa1li na svoje._NEWLINE_Stranski liki_NEWLINE_Grofova mati ima veliko vlogo v pravljici. Ker \xc5\xa1e ne \xc5\xbeeli postati stara mati se na zelo krut na\xc4\x8din znebi mlade grofice ter svojih vnukov. Ker na koncu dobro zmaga nad zlim, stara grofica dobi svoje pla\xc4\x8dilo. O njeni usodi ne odlo\xc4\x8da mlada grofica in ne njen sin temve\xc4\x8d pti\xc4\x8d, ki odlo\xc4\x8di kak\xc5\xa1na bo njena kazen._NEWLINE_Grofov o\xc4\x8de ima vlogo mo\xc5\xbea, ki vsaki\xc4\x8d poslu\xc5\xa1a in uboga ukaze svoje gospodovalne \xc5\xbeene-stare hudobne grofice. Na koncu ne izvemo ni\xc4\x8d o tem da bi jo mogo\xc4\x8de zagovarjal ali da bi se branil taki hudi kazni za svojo \xc5\xbeeno._NEWLINE_Mlinar je zelo prijazen mo\xc5\xbe, ki ponudi svoj dom trem otrokom, \xc4\x8deprav je imel \xc5\xbee svoje. Za dobrega \xc4\x8dloveka se izka\xc5\xbee tudi takrat, ko se odlo\xc4\x8dijo da bodo od\xc5\xa1li in si na\xc5\xa1li nov dom, in jim ponudi ves denar, ki ga je prislu\xc5\xbeil s prodajo njihovih zlatih las.\n_START_SECTION_\nMotivno-tematske povezave\n_START_PARAGRAPH_\nMotiv hudobne starke, ki se boji biti stara in je ljubosumna na mlaj\xc5\xa1a, lep\xc5\xa1a dekleta zasledimo tudi v pravljici Snegulj\xc4\x8dica in sedem pal\xc4\x8dkov. Tudi tam se starka znebi svoje lep\xc5\xa1e sorodnice.'